CELEX: 62012TN0203
Language: sk
Date: 2012-05-16 00:00:00
Title: Vec T-203/12: Žaloba podaná 16. mája 2012 — Alchaar/Rada

21.7.2012   
            
            
               SK
            
            
               Úradný vestník Európskej únie
            
            
               C 217/24
            
         Žaloba podaná 16. mája 2012 — Alchaar/Rada
   (Vec T-203/12)
   2012/C 217/52
   Jazyk konania: francúzština
   
      Účastníci konania
   
   
      Žalobca: Mohamad Nedal Alchaar (Alep, Sýria) (v zastúpení: A. Korkmaz, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nasledujúce akty v rozsahu, v akom sa týkajú žalobcu:
               
                           —
                        
                        
                           vykonávacie nariadenie č. 1244/2011 z 1. decembra 2011,
                        
                     
                           —
                        
                        
                           rozhodnutie 2011/782/SZBP v znení zmien a doplnení k dnešnému dňu, najmä v znení vykonávacieho rozhodnutia 2012/37/SZBP, rozhodnutia 2012/122/SZBP, vykonávacieho rozhodnutia 2012/172/SZBP a rozhodnutia 2012/206/SZBP,
                        
                     
                           —
                        
                        
                           nariadenie Rady č. 36/2012 z 18. januára 2012 v znení zmien a doplnení k dnešnému dňu, najmä v znení vykonávacieho nariadenia 55/2012, nariadenia 168/2012 a vykonávacieho nariadenia 266/2012,
                        
                     
                           —
                        
                        
                           všetky budúce akty, ktorými sa mení či dopĺňa rozhodnutie 2011/782/SZBP a nariadenie Rady č. 36/2012,
                        
                     
         
               —
            
            
               zrušil rozhodnutie Rady určené žalobcovi, ktoré sa nachádza v jej oznámení zo 16. marca 2012, a to v rozsahu, v akom necháva jeho meno zapísané na sporných zoznamoch,
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod vychádza z porušenia základných práv a procesných záruk, najmä práva na obhajobu, povinnosti odôvodnenia a zásady účinnej súdnej ochrany, lebo žalobca nedostal formálne oznámenie o svojom zaradení na zoznam osôb, ktorým bola uložená sankcia, a odôvodnenie zaradenia jeho mena, uvedené v napadnutých aktoch, je podľa neho na uloženie sankcií nedostačujúce.
            
         
               2.
            
            
               Druhý žalobný dôvod vychádza z porušenia práva vlastniť majetok a hospodárskej slobody.